"У мінулым годзе, калі мы абмяркоўвалі гэтыя пытанні на Прэзідыуме Савета Міністраў, многія ідэі МЗС былі падтрыманы. Спадзяёмся, што ў гэтым годзе матэрыялізуюцца дзве ідэі. Гэта кампенсацыя 50 працэнтаў нашым экспарцёрам на ўдзел у спецыялізаваных выстаўках і кірмашах за мяжой (будзе аплачвацца 50 працэнтаў кошту выставачнай плошчы і затрат на яе забудову). Таксама ўнесена прапанова па кампенсацыі прадпрыемствам затрат на сертыфікацыю прадукцыі на знешніх рынках (размова ідзе таксама аб 50 працэнтах пры выкананні пэўных умоў)", - расказаў Андрэй Еўдачэнка.